**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 13-01-2025

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Η εναρκτήρια συνάντηση - παρουσίαση της μελέτης του Τοπικού Πολεοδομικού Σχεδίου Δήμου Κω (Δ.Ε. Κω, Δικαίου, Ηρακλειδών) – Δήμου Νισύρου, στο πλαίσιο του εθνικού προγράμματος Πολεοδομικής Μεταρρύθμισης "Κωνσταντίνος Δοξιάδης", θα πραγματοποιηθεί την **Παρασκευή 17 Ιανουαρίου, στις 19:00, στην αίθουσα συνεδριάσεων του Δημοτικού Συμβουλίου Κω.**

Η ενημέρωση θα γίνει παρουσία εκπροσώπων των τοπικών αρχών και Φορέων ενώ η συνάντηση είναι ανοιχτή σε κάθε ενδιαφερόμενο πολίτη.

Στην συνάντηση θα συζητηθούν: η πορεία εκπόνησης της μελέτης, θέματα αναπτυξιακής φυσιογνωμίας του Δήμου και χωροταξικής οργάνωσης τα οποία θα επηρεάσουν τη διαμόρφωση των προτάσεων, θέματα περιβαλλοντικής προστασίας και προστασίας της πολιτιστικής κληρονομιάς, θέματα που αφορούν στα δίκτυα υποδομής, ζητήματα πολεοδομικής οργάνωσης και θέματα προσαρμογής στην κλιματική αλλαγή.

Γραφείο Τύπου